### APSTIPRINĀTS AR

07.11.2024. Augošu koku izsoles komisijas lēmumu

(protokols Nr.1, lēmums Nr.1.2.)

### AUGOŠU KOKU CIRSMU UN ATSEVIŠĶU KOKU CIRŠANAS TIESĪBU

###  IZSOLES NOLIKUMS

# **Vispārīgie noteikumi**

* 1. Šis nolikums (turpmāk – **Nolikums**) nosaka kārtību, kādā organizējama SIA “Rīgas meži”, reģistrācijas Nr. 40003982628, (turpmāk – **Pārdevējs**) īpašumā esošās kustamās mantas – mežā augošu koku cirsmu un atsevišķu koku ciršanas tiesību (turpmāk – **Izsoles priekšmeti**) izsole, atbilstoši Nolikuma 1.pielikumā pievienotajam Izsoles priekšmetu sarakstam.
	2. Izsole tiek rīkota saskaņā ar Pārdevēja valdes apstiprinātiem Augošo koku un kokmateriālu realizācijas noteikumiem un šo Nolikumu.
	3. Izsoli rīko un organizē Pārdevēja augošu koku cirsmu un atsevišķu koku ciršanas tiesību un kokmateriālu pārdošanas pastāvīgā izsoļu komisija (turpmāk – **Komisija**), kura izveidota un darbojas saskaņā ar Pārdevēja valdes priekšsēdētāja rīkojumu.
	4. Pārdevēja kontaktpersona izsoles norises jautājumos – Vilnis Kronbergs, tālrunis +371 22042706, e-pasts: vilnis.kronbergs@rigasmezi.lv.
	5. Izsoles mērķis ir pārdot katru atsevišķu Izsoles priekšmetu par augstāko cenu.
	6. Kokmateriālus pircējs iegūst īpašumā cirsmu izstrādes un atsevišķu koku ciršanas tiesību izlietošanas rezultātā.
	7. Katra Izsoles priekšmeta pircēju nosaka **atklātā mutiskā izsolē ar augšupejošu soli**, kura norisināsies **2024. gada 28. novembrī plkst. 10:00 Vides izglītības centra “EkVidO” telpās, adrese: “Rīgas brieži”, Tīnūžu pagasts, Ogres novads, LV-5015**.
	8. Katra Izsoles priekšmeta **sākumcena** ir noteikta Nolikuma **1.pielikumā** pievienotajā Izsoles priekšmetu sarakstā bez pievienotās vērtības nodokļa (turpmāk – **PVN**). PVN tiks piemērots atbilstoši darījuma brīdī spēkā esošo normatīvo aktu noteikumiem par PVN aprēķināšanas un samaksas kārtību.
	9. Komisijai ir pienākums nodrošināt šādu secīgu darbību veikšanu:
		1. Publicēt informāciju par izsoli un Nolikumu Pārdevēja tīmekļa vietnē www.rigasmezi.lv, un informāciju par izsoli publicēt laikrakstā “Latvijas Vēstnesis”;
		2. reģistrēt un izskatīt saņemtos pieteikumus par dalību izsolē, un veikt pieteikumu iesniedzēju (izsoles pretendentu) pārbaudi;
		3. veikt izsoles dalībnieku reģistrāciju izsoles dalībnieku sarakstā (izsoles pretendents iegūst izsoles dalībnieka statusu ar tā reģistrācijas brīdi izsoles dalībnieku sarakstā);
		4. pārbaudīt izsoles dalībnieku un to pārstāvju identitāti, un izsniegt izsoles dalībnieka kārtas numuru;
		5. nodrošināt izsoles norises procesu;
		6. protokolēt izsoles gaitu un apstiprināt izsoles rezultātus.
	10. Komisijas locekļi un Pārdevēja darbinieki, kuri piedalījušies Nolikuma izstrādē vai veikuši Izsoles priekšmetu uzmērīšanu vai novērtēšanu, nedrīkst būt izsoles dalībnieki, kā arī nedrīkst būt tieši vai netieši ieinteresēti izsoles iznākumā. Šajā punktā noteiktie ierobežojumi attiecas arī uz šajā punktā minēto personu radiniekiem līdz otrajai radniecības pakāpei, laulātajiem, svaiņiem līdz pirmajai svainības pakāpei, personām, ar kurām tām ir kopīga saimniecība, kā arī juridiskām personām, kurās šajā punktā minētajām personām ir izšķirošā ietekme.
	11. Izsoles ietvaros Pārdevējs kā datu pārzinis veic no izsoles pretendentiem un dalībniekiem iegūto personas datu apstrādi ar nolūku veikt Pārdevēja mantas pārdošanu, kas ietver arī izsoles organizēšanu. Detalizēta informācija par personas datu apstrādi un aizsardzību ir pieejama Pārdevēja tīmekļa vietnes [www.rigasmezi.lv](http://www.rigasmezi.lv) sadaļā: Personas datu apstrāde / Privātuma paziņojums ārējiem datu subjektiem (https://rigasmezi.lv/publiskojama-informacija/privatuma-pazinojums-arejiem-datu-subjektiem).
1. **Pieteikumu iesniegšana un izsoles dalībnieku reģistrācija**
	1. Par izsoles dalībnieku var kļūt juridiska vai fiziska persona, kura saskaņā ar spēkā esošajiem normatīvajiem aktiem un šo Nolikumu ir tiesīga piedalīties izsolē uz iegūt īpašumā Izsoles priekšmetu.
	2. Pirms izsoles pieteikuma iesniegšanas pretendentam ir tiesības iepazīties ar Izsoles priekšmetu faktisko stāvokli dabā, to novietojumu attiecībā pret piebraucamajiem ceļiem, ceļu stāvokli, teritorijas mitruma apstākļiem un citiem faktoriem, kas var ietekmēt mežizstrādes darba izmaksas un izsolē piedāvāto cenu. Izsoles priekšmetus dabā var apskatīt, iepriekš piesakoties un vienojoties par konkrēto apskates laiku ar Pārdevēja speciālistu Vilni Kronbergu pa tālruni +371 22042706 vai e-pastu: vilnis.kronbergs@rigasmezi.lv.
	3. Lai kļūtu par izsoles dalībnieku, pretendentam līdz **2024. gada 15. novembra plkst. 23:59** ir jāveic šādas darbības:
		1. jāsamaksā izsoles **nodrošinājuma maksa** **EUR 3000,00 (trīs tūkstoši euro, 00 centi)** apmērā (turpmāk – Nodrošinājuma maksa) ar bezskaidras naudas pārskaitījumu uz Pārdevēja norēķinu kontu Nr. **LV76HABA0551052516389**, **AS Swedbank**, maksājuma mērķī norādot “***Cirsmu izsoles nodrošinājuma maksa***”. Nodrošinājuma maksa ir obligāts priekšnoteikums izsoles dalībnieka statusa iegūšanai. Nodrošinājuma maksa tiek ieskaitīta Izsoles priekšmeta pirkuma maksā vai Izsolē neuzvarējušajiem Dalībniekiem atgriezta 10 (desmit) darba dienu laikā pēc izsoles rezultātu apstiprināšanas. Par atgriešanas dienu tiek uzskatīta diena, kurā Pārdevējs veicis pārskaitījumu. Ja izsoles uzvarētājs nav savlaicīgi veicis priekšapmaksas rēķina par Izsolē nosolīto priekšmetu apmaksu, Pārdevējs Nodrošinājuma maksu ietur un to neatgriež.
		2. jāiesniedz Pārdevējam šādi dokumenti:
			1. aizpildīts un parakstīts Nolikuma 2.pielikumā pievienotais pieteikums dalībai izsolē, tajā norādot visu prasīto informāciju (pieteikums, kurš nebūs sagatavots atbilstoši Nolikuma 2.pielikumā pievienotajai formai, vai būs aizpildīts nepilnīgi, tajā nenorādot visu prasīto informāciju, tiks atzīts par neiesniegtu);
			2. maksājuma uzdevums, kas apliecina Nodrošinājuma maksas samaksu;
			3. attiecīgās valsts kompetentās institūcijas izziņa vai cits dokuments par tālāk šajā apakšpunktā minētajām personām un datiem (ja no publiski pieejamās informācijas nav iespējams konstatēt pieteikuma iesniedzēja (izsoles pretendenta) tiesībspēju, rīcībspēju, tā valdes, padomes locekļus, citas pārstāvēttiesīgās personas, prokūristus, patiesos labuma guvējus, īpašnieku struktūru, personas, kuras ir pilnvarotas pārstāvēt pieteikuma iesniedzēju darbībās, kas saistītas ar filiāli, vai personālsabiedrības biedrus, tā valdes vai padomes locekļus, patiesā labuma guvējus, pārstāvēttiesīgās personas vai prokūristus, ja pieteikuma iesniedzējs ir personālsabiedrība, atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām), vai pieteikuma iesniedzēja rakstisks apliecinājums par to, ka patiesā labuma guvēju noskaidrot nav iespējams (ja no publiski pieejamās informācijas nav iespējams konstatēt pieteikuma iesniedzēja (izsoles pretendenta) patiesos labuma guvējus);
			4. pretendenta izdotas pilnvaras oriģināls, ja pretendenta vārdā pieteikumu dalībai izsolē ir parakstījusi tā pilnvarota persona vai ja pretendenta vārdā izsoles norisē piedalīsies un solīšanu veiks tā pilnvarota persona (pilnvarā ir jābūt nepārprotami norādītam pilnvarotās personas vārdam, uzvārdam, personas kodam un atbilstošam pilnvarojuma apjomam, proti, ka persona ir pilnvarota pārstāvēt pilnvaras devēju un piedalīties konkrēti šajā izsolē vai šāda veida izsolēs, turklāt, fiziskās personas izdotai pilnvarai ir jābūt noformētai notariāla akta veidā, bet juridiskās personas izdotai pilnvarai – rakstiskā veidā, parastā kārtībā, parakstītai pašrocīgi vai ar drošu elektronisko parakstu).
	4. Nolikuma 2.3.2.punktā minētie dokumenti adresējami Komisijai un nosūtāmi uz e-pasta adresi: izsoles@rigasmezi.lv (ja dokumenti sastādīti elektroniski un parakstīti ar drošu elektronisko parakstu, kas satur laika zīmogu) vai nosūtāmi pa pastu vai iesniedzami klātienē Pārdevēja juridiskajā adresē: Ojāra Vācieša ielā 6 k-1, Rīgā, LV-1004 (ja dokumenti sastādīti un parakstīti papīra formā). Par dokumentu iesniegšanas datumu uzskatāms datums, kurā dokumenti ir saņemti attiecīgi šajā punktā norādītajā e-pastā vai juridiskajā adresē. Dokumenti iesniedzami latviešu valodā (svešvalodā sagatavotiem vai izdotiem dokumentiem pievienojams apliecināts tulkojums latviešu valodā). Izsolei iesniegtie dokumenti iesniedzējam netiek atdoti.
	5. Pēc pieteikuma par dalību izsolē saņemšanas Komisija (pieteikumu saņemšanas secībā) veic pieteikuma reģistrāciju un pieteikuma iesniedzēja (izsoles pretendenta) pārbaudi, lai noteiktu tā atbilstību Nolikuma 2.6. punktā noteiktajiem kritērijiem. Ja Komisijai pieteikuma iesniedzēja (izsoles pretendenta) pārbaudes ietvaros ir nepieciešami papildus dati, dokumenti vai apliecinājumi (tajā skaitā, bet ne tikai, par pretendenta paraksttiesīgajām personām, patiesajiem labuma guvējiem, īpašnieku struktūru u.c.), pretendentam ir pienākums tos iesniegt 3 (trīs) darba dienu laikā pēc Komisijas attiecīga rakstiska pieprasījuma.
	6. Lai pieteikuma iesniedzējs (izsoles pretendents) tiktu reģistrēts izsoles dalībnieku sarakstā un tādējādi iegūtu tiesības piedalīties izsolē, tam jāatbilst visiem tālāk šajā punktā minētajiem kritērijiem:
		1. Nolikumā noteiktajā kārtībā, formā un termiņā Komisija ir saņēmusi pieteikumu dalībai izsolē, līdz izsoles norises dienai (ieskaitot) derīgas pilnvaras (ja attiecināms) un Komisijas papildus pieprasītos datus, dokumentus vai apliecinājumus;
		2. pieteikuma iesniedzējam (izsoles pretendentam) nav pasludināta maksātnespēja, nav uzsākts tiesiskās aizsardzības process un ārpustiesas tiesiskās aizsardzības process, nav pieņemts lēmums par likvidāciju, nav apturēta vai izbeigta saimnieciskā darbība;
		3. Komisija nav konstatējusi nepatiesu ziņu sniegšanu no pieteikuma iesniedzēja (izsoles pretendenta) puses;
		4. no publiski pieejamās informācijas ir iespējams pārbaudīt pieteikuma iesniedzēju (izsoles pretendentu), tā valdes, padomes locekļus, citas pārstāvēttiesīgās personas, prokūristus, patiesos labuma guvējus, īpašnieku struktūru, personas, kuras ir pilnvarotas pārstāvēt pieteikuma iesniedzēju darbībās, kas saistītas ar filiāli, vai personālsabiedrības biedrus, tā valdes vai padomes locekļus, patiesā labuma guvējus, pārstāvēttiesīgās personas vai prokūristus, ja pieteikuma iesniedzējs ir personālsabiedrība, atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām, vai Komisijai patstāvīgi ir iespējams iegūt droši ticamu informāciju par iepriekšminētajām personām, vai pieteikuma iesniedzējs ir iesniedzis Nolikuma 2.3.2.3.punktā minētos dokumentus (piemēram, attiecīgās valsts kompetentās institūcijas izziņu par minētajām personām vai apliecinājumu par to, ka patieso labuma guvēju noskaidrot nav iespējams);
		5. pieteikuma iesniedzējam (izsoles pretendentam), tā valdes, padomes locekļiem, patiesajiem labuma guvējam, pārstāvēttiesīgajām personām, prokūristiem, personām, kuras ir pilnvarota pārstāvēt pieteikuma iesniedzēju darbībās, kas saistītas ar filiāli, personālsabiedrības biedriem, tās valdes, padomes locekļiem, patiesajiem labuma guvējam, pārstāvēttiesīgajām personām, prokūristiem (ja pretendents ir personālsabiedrība) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
		6. pieteikuma iesniedzējam (izsoles pretendentam) nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 EUR;
		7. uz pieteikuma iesniedzēju (izsoles pretendentu) neattiecas neviens no Nolikuma 1.10.punktā minētajiem kritērijiem, kas ierobežo tiesības kļūt par izsoles dalībnieku;
		8. pieteikuma iesniedzējam (izsoles pretendentam) nav pret Pārdevēju neizpildītu saistību, tai skaitā maksājumu parādu vai citu līgumsaistību;
		9. iepriekšējo 12 (divpadsmit) mēnešu periodā līdz izsoles norises datumam nav izbeigts starp ar pieteikuma iesniedzēju (izsoles pretendentu) un Pārdevēju noslēgts līgums, pamatojoties uz līgumā noteiktu saistību neizpildi vai nepienācīgu izpildi no pieteikuma iesniedzēja (izsoles pretendenta) puses;
		10. iepriekšējo 36 (trīsdesmit sešu) mēnešu periodā līdz izsoles norises datumam nav konstatēts neviens pieteikuma iesniedzēja (izsoles pretendenta) pieļauts pārkāpums saistībā ar Pārdevēja atsavinātu cirsmu izstrādi vai atsevišķu augošu koku ciršanas tiesību izlietošanu;
		11. Pārdevējs ir saņēmis pieteikuma iesniedzēja (izsoles pretendenta) samaksāto Nodrošinājuma maksu.
	7. Pēc pieteikuma iesniedzēja (izsoles pretendenta) pārbaudes pabeigšanas, ar nosacījumu, ka izpildās visi Nolikuma 2.6.punktā noteiktie kritēriji, Komisija pieteikuma iesniedzēju (izsoles pretendentu) reģistrē izsoles dalībnieku sarakstā, piešķirot tam izsoles dalībnieka kārtas numuru. Izsoles dalībnieku kārtas numurus Komisija piešķir tādā secībā, kādā Komisija ir pabeigusi pieteikuma iesniedzēja (izsoles pretendenta) pārbaudi. Ar reģistrāciju izsoles dalībnieku sarakstā pieteikuma iesniedzējs (izsoles pretendents) iegūst izsoles dalībnieka statusu un tiesības ierasties, piedalīties un solīt izsolē. Par reģistrācijas faktu izsoles dalībnieku sarakstā Komisija rakstiski paziņo katram izsoles dalībniekam ne vēlāk kā **3 (trīs) darba dienas pirms izsoles norises datuma**. Informāciju par reģistrēto izsoles dalībnieku skaitu un dalībnieku kārtas numuriem Komisija neizpauž līdz izsoles norises sākumam.
	8. Gadījumā, ja pieteikuma iesniedzēja (izsoles pretendenta) pārbaudes rezultātā Komisija konstatē kāda no Nolikuma 2.6.punktā noteiktajiem kritērijiem neizpildi, Komisija par to rakstiski paziņo uz izsoles pretendenta e-pastu, un 10 (desmit) darba dienu laikā no minētā paziņojuma nosūtīšanas dienas Pārdevējs atmaksā no izsoles pretendenta saņemto Nodrošinājuma maksu.
	9. Gadījumā, ja līdz izsoles norises sākumam attiecībā uz reģistrētu izsoles dalībnieku Komisija konstatē, ka tas ir zaudējis atbilstību jebkuram no Nolikuma 2.6. punktā noteiktajiem kritērijiem un konstatētie apstākļi ir tādi, kurus nav iespējams novērst līdz izsoles sākumam, Komisija izslēdz dalībnieku no izsoles dalībnieku saraksta, par to nekavējoties rakstiski paziņojot dalībniekam un nosūtot tam motivētu Komisijas lēmumu.

# **Izsoles norise un izsoles rezultātu apstiprināšana**

* 1. Izsole norisinās Nolikuma 1.7. punktā norādītajā laikā un vietā, ja vien Komisija nenolemj pārcelt izsoles norises laiku un pagarināt pieteikumu iesniegšanas termiņu, pārējos izsoles nosacījumus atstājot negrozītus.
	2. Nolikuma 1.7.punktā norādītajā laikā un vietā ierodas tikai izsoles dalībnieku sarakstā reģistrēti izsoles dalībnieki un to pārstāvji (pilnvarotas personas vai juridisku personu pārstāvji) un uzrāda Komisijai personu apliecinošu dokumentu (pasi vai ID karti). Komisija pārbauda personu identitāti, pilnvarojuma apjomu (ja piemērojams), izsoles dalībnieka reģistrācijas faktu izsoles dalībnieku sarakstā un izsniedz izsoles dalībnieka kārtas numuru, kas atbilst izsoles dalībnieku sarakstā norādītajam kārtas numuram.
	3. Pilnvaroto personu darbības izsolē ir saistošas izsoles dalībniekiem. Pilnvaroto personu atsaukšana vai aizstāšana ar citu izsoles pilnvaroto personu stājas spēkā ar brīdi, kad Komisijai tiek iesniegts attiecīgs atsaukšanas vai aizstāšanas dokuments.
	4. Ja izsoles dalībnieks vai viņa pilnvarotā persona, ierodoties izsoles norises vietā, nevar uzrādīt derīgu personu apliecinošu dokumentu un pilnvaru (ja attiecināms), tiek uzskatīts, ka izsoles dalībnieks nav ieradies uz izsoli, un izsoles norises vieta tam nekavējoties ir jāatstāj.
	5. Izsoli vada ar Komisijas lēmumu norīkota persona.
	6. Pirms izsoles sākuma izsoles vadītājs pārliecinās par izsoles dalībnieku sarakstā reģistrēto dalībnieku ierašanos. Ja izsoles vadītājs konstatē, ka kāds no izsoles dalībniekiem nav ieradies, tiek uzskatīts, ka šis izsoles dalībnieks ir atteicies no dalības izsolē. Ja izsoles vadītājs konstatē, ka neviens no izsoles dalībniekiem nav ieradies uz izsoli, tad izsole ir uzskatāma par nenotikušu un Komisija var lemt par atkārtotas izsoles rīkošanu, aicinot no jauna izsoles pretendentiem iesniegt pieteikumus par dalību izsolē.
	7. Komisija var pieņemt lēmumu noturēt izsoli, ja izsolē piedalās tikai viens dalībnieks.
	8. Komisija nodrošina izsoles gaitas protokolēšanu. Izsoles protokolam kā pielikumu pievieno izsoles dalībnieku sarakstu, kuri ir ieradušies un piedalās izsolē, un solījumu lapu, kurā tiek fiksēti izsoles dalībnieku izteiktie solījumi.
	9. Izsoles vadītājs atklāj izsoli, nosauc visus Izsoles priekšmetus, norādot to sastāvu, paziņo katra Izsoles priekšmeta sākumcenu un soli, par kādu var pārsolīt sākumcenu.
	10. Viens izsoles solis atkarībā no katra konkrētā Izsoles priekšmeta sākumcenas ir šāds:

|  |  |
| --- | --- |
| Izsoles priekšmeta sākumcena | Viens izsoles solis |
| Mazāka par 5000,00 EUR | 100,00 EUR |
| 5000,00 – 10`000,00 EUR | 200,00 EUR |
| Lielāka par 10`000 EUR | 500,00 EUR |

* 1. Solīšana tiek organizēta un veikta par katru Izsoles priekšmetu atsevišķi. Solīšana sākas no katra konkrētā Izsoles priekšmeta sākumcenas, to par vienu vai vairākiem soļiem paaugstinot saskaņā ar Nolikuma iepriekšējā punktā noteikto soli.
	2. Pēc izsoles vadītāja paziņojuma par konkrētā Izsoles priekšmeta solīšanas sākšanu solītāji solīšanas procesā paceļ savu izsoles dalībnieka kārtas numuru un nosauc savu solījumu (piedāvāto cenu). Izsoles vadītājs atkārto solītāja dalībnieka kārtas numuru un solījumu (piedāvāto cenu). Solījumu lapā ieraksta katra solītāja katru solījumu (piedāvāto cenu).
	3. Izsoles dalībnieks ir saistīts ar savu solījumu kamēr cits solītājs viņu nepārsola. Citam solītājam pārsolot, agrākās piedāvātās cenas solītājs atsvabinās no savas saistības.
	4. Ja neviens no solītājiem nepārsola nosolīto cenu, izsoles vadītājs trīs reizes atkārto pēdējo piedāvāto augstāko cenu un jautā vai neviens nesola vairāk, katru reizi fiksējot to ar āmura piesitienu. Trešais āmura piesitiens noslēdz konkrētā Izsoles priekšmeta izsolīšanu un pēc tā solījumus vairs nepieņem. Par izsoles uzvarētāju attiecībā uz katru konkrēto Izsoles priekšmetu atzīst izsoles dalībnieku, kurš solījis pēdējo augstāko solījumu.
	5. Izsoles protokolu apstiprina Komisija pēc izsoles dalībnieka, kurš nosolījis augstāko cenu, rakstiskas piekrišanas nosolītai cenai, ko apliecina ar parakstu solījumu lapā. Ja izsoles dalībnieks cenu neapstiprina ar savu parakstu solījumu lapā, tad pēc Komisijas ieskatiem par izsoles uzvarētāju attiecībā uz konkrēto Izsoles priekšmetu var atzīt nākamā augstākā solījuma solītāju, kurš savu solījumu apliecina ar parakstu solījumu lapā.
	6. Komisijai ir tiesības pārtraukt izsoli, ja tiek iegūta pietiekama informācija un pārliecība vai pamatotas šaubas, ka pastāv noruna kādu atturēt no piedalīšanās izsolē vai starp izsoles dalībniekiem pastāv vienošanās, kas var ietekmēt izsoles rezultātus vai gaitu.
	7. Komisija patur tiesības jebkurā brīdī pārtraukt izsoli, ja tā konstatē jebkādas nepilnības Nolikumā.
	8. Komisija sagatavo un paraksta izsoles protokolu, un apstiprina izsoles rezultātus izsoles norises dienā.

# **Pirkuma maksas samaksa un līguma noslēgšana**

* 1. Pēc izsoles rezultātu apstiprināšanas Pārdevējs izraksta un nosūta katram izsoles uzvarētājam uz e-pasta adresi rēķinu par tā nosolītajiem Izsoles priekšmetiem un pirkuma maksu, kas atbilst uzvarētāja nosolītajām cenām, no kurām atskaitīta iemaksātā Nodrošinājuma maksa. Rēķinā norādītā pirkuma maksa pilnā apmērā jāsamaksā ne vēlāk kā **3 (trīs) darba dienu** laikā no rēķina nosūtīšanas dienas, ja vien ar Komisijas lēmumu nav noteikts ilgāks samaksas termiņš. Par rēķina nosūtīšanas dienu uzskatāma diena, kurā rēķins no Pārdevēja e-pasta nosūtīts uz izsoles uzvarētāja iesniegtajā pieteikumā par dalību izsolē norādīto e-pasta adresi. Pirkuma maksa uzskatāma par samaksātu brīdī, kad naudas līdzekļi ir saņemti rēķinā norādītajā Pārdevēja norēķinu kontā.
	2. Pēc pirkuma maksas saņemšanas Pārdevējs nosūta izsoles uzvarētājam uz e-pasta adresi elektroniski sagatavotu un Pārdevēja parakstītu pirkuma līgumu, kas sagatavots saskaņā ar šī Nolikuma 3.pielikumā pievienoto pirkuma līguma projektu. Izsoles uzvarētājam ir pienākums parakstīt un nosūtīt Pārdevējam parakstītu pirkuma līgumu ne vēlāk kā **3 (trīs) darba dienu** laikā no līguma nosūtīšanas dienas. Par pirkuma līguma nosūtīšanas dienu uzskatāma diena, kurā līgums no Pārdevēja e-pasta nosūtīts uz izsoles uzvarētāja iesniegtajā pieteikumā par dalību izsolē norādīto e-pasta adresi.
	3. Cirsmu izstrādi un ciršanas tiesību izlietošanu pircējs ir tiesīgs uzsākt tikai pēc pirkuma līguma spēkā stāšanās un pirkuma līguma pielikumā pievienotā cirsmas pieņemšanas – nodošanas akta parakstīšanas. Pircējam ir pienākums pabeigt cirsmu izstrādi un ciršanas tiesību izlietošanu ne vēlāk kā līdz **2025. gada 31. decembrim**.
	4. Ja Nolikuma 4.1.punktā noteiktajā termiņā Pārdevējs nesaņem pirkuma maksu, tad:
		1. pirkuma līgums netiek noslēgts un izsoles uzvarētājs zaudē tiesības uz nosolīto Izsoles priekšmetu un par izsoli iemaksāto Nodrošinājuma maksu;
		2. izsoles uzvarētājs zaudē tiesības piedalīties Pārdevēja rīkotajās izsolēs uz 1 (vienu) gadu;
		3. Komisija ir tiesīga piedāvāt attiecīgo Izsoles priekšmetu iegādāties nākamā augstākā solījuma solītājam.
	5. Nolikuma 4.4.3.punktā noteiktajā gadījumā Komisija pieņem lēmumu par apstiprināto izsoles rezultātu grozījumiem un nosūta rakstisku paziņojumu nākamā augstākā solījuma solītājam ar aicinājumu sniegt rakstisku apliecinājumu par tā izsolē nosolītās augstākās cenas apmēru (solījumu) un tādējādi iegūt konkrētā Izsoles priekšmeta iegādes tiesības. Ja nākamā augstākā solījuma solītājs ir ieinteresēts iegūt konkrētā Izsoles priekšmeta iegādes tiesības, tam Komisijas paziņojumā noteiktajā termiņā un kārtībā jāiesniedz Komisijai rakstisku apliecinājumu par izsolē nosolītās augstākās cenas apmēru (solījumu). Pēc minētā apliecinājuma saņemšanas Nolikuma 4.1.punktā noteiktajā kārtībā tiek izrakstīts, nosūtīts un apmaksājams rēķins par Izsoles priekšmeta pirkuma maksu, un Nolikuma 4.2.punktā noteiktajā kārtībā tiek sagatavots un noslēgts pirkuma līgums.

# **Izsoles atzīšana par nenotikušu**

* 1. Izsole kopumā vai attiecībā uz atsevišķu Izsoles priekšmetu atzīstama par nenotikušu šādos gadījumos:
		1. uz izsoli nav reģistrēts vai uz izsoli nav ieradies neviens izsoles dalībnieks;
		2. neviens izsoles dalībnieks nav izteicis solījumu, pārsolot Izsoles priekšmeta noteikto sākumcenu;
		3. izsoles dalībnieks, kurš nosolījis augstāko cenu, atteicies rakstiski piekrist nosolītai cenai un apliecināt to ar parakstu izsoles lapā (ja vien pēc Komisijas uzaicinājuma šajā Nolikumā noteiktajā kārtībā savu solījumu ar parakstu solījumu lapā nav apliecinājis nākamā augstākā solījuma solītājs);
		4. izsoles uzvarētājs Nolikumā noteiktajā termiņā nav samaksājis pirkuma maksu (ja vien saskaņā ar Komisijas lēmumu par izsoles uzvarētāju netiek atzīts nākamā augstākā solījuma solītājs, kurš Nolikumā noteiktajā kārtībā veic pirkuma maksas samaksu).
	2. Izsole kopumā vai attiecībā uz atsevišķu Izsoles priekšmetu tiek atzīta par spēkā neesošu un tiek rīkota atkārtota izsole:
		1. ja izsole tikusi izziņota, pārkāpjot šo Nolikumu;
		2. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
		4. ja izsolāmās tiesības iegūst persona, kurai nav bijušas tiesības piedalīties izsolē, vai ja attiecībā uz to ir noteiktas Starptautisko un Latvijas Republikas nacionālo sankciju likuma 11.¹ panta pirmajā daļā noteiktās sankcijas.
	3. Pretenzijas ar attiecīgiem pierādījumiem par 5.2. punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc izsoles norises dienas. Komisija 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
	4. Atkārtota izsole rīkojama ievērojot Nolikumā noteikto kārtību.

# Izsoles pretendentiem un izsoles dalībniekiem ir tiesības iesniegt sūdzības par Komisijas darbībām Pārdevēja valdei 5 (piecu) darba dienu laikā no šo darbību veikšanas brīža.

* 1. Gadījumā, ja izsole tiek atzīta par spēkā neesošu pēc tam, kad Pārdevējs ir saņēmis pirkuma maksu, tad Pārdevējam ir pienākums atgriezt saņemto pirkuma maksu tās maksātājam 3 (trīs) darba dienu laikā no izsoles atzīšanas par spēkā neesošu.

Pielikumā:

1.pielikums – Cirsmu un atsevišķu koku ciršanas tiesību izsoles saraksts;

2.pielikums – Pieteikuma dalībai izsolē forma;

3.pielikums – Pirkuma līguma projekts.